ಲಾಕ್ಡೌನ್ ವೇಳೆ ಜಾಲಿ ರೈಡ್: ಸಂಕಷ್ಟಕ್ಕೆ ಸಿಲುಕಿದ ಬಾಲಿವುಡ್ ಲವ್ಬರ್ಡ್ಸ್ ಮುಂಬೈ: ಬಾಲಿವುಡ್ನ ರೂಮರ್ಡ್ ಲವ್ ಬರ್ಡ್ಸ್ ನಟ ಟೈಗರ್ ಶ್ರಾಫ್ ಹಾಗೂ ನಟಿ ದಿಶಾ ಪಟಾನಿ ಕೊರೊನಾ ಇದ್ದರೂ ಜಾಲಿ ರೈಡ್ ಮಾಡಲು ಹೋಗಿ ಪೊಲೀಸರ ಕೈಗೆ ಸಿಕ್ಕಿಬಿದ್ದಿದ್ದಾರೆ. ಜಿಮ್ನಿಂದ ವರ್ಕ್ಔಟ್ ಮುಗಿಸಿ ವಾಪಾಸ್ ಆಗುವ ವೇಳೆ ಇಬ್ಬರೂ ಕಾರಿನಲ್ಲಿ ಮುಂಬೈನ ಬಾಂದ್ರಾ ರಸ್ತೆಗಳಲ್ಲಿ ಡ್ರೈವ್ ಹೋಗಿದ್ರು. ಈ ವೇಳೆ ಪೊಲೀಸರು ಕಾರನ್ನ ಅಡ್ಡಗಟ್ಟಿ ವಿಚಾರಣೆ ನಡೆಸಿದ್ದಾರೆ. ಆಧಾರ್ ಕಾರ್ಡ್ ಸೇರಿದಂತೆ ಮತ್ತಿತರ ದಾಖಲೆಗಳನ್ನ ವಶಪಡಿಸಿಕೊಂಡ ಪೊಲೀಸರು ಇಬ್ಬರಿಗೂ ಬುದ್ದಿವಾದ ಹೇಳಿ, ನಿಯಮ ಉಲ್ಲಂಘಿಸಿದಕ್ಕೆ ಟೈಗರ್ ಶ್ರಾಫ್ ವಿರುದ್ಧ ದೂರು ಕೂಡ ದಾಖಲಿಸಿದ್ದಾರೆ. ಇದು ಬೇಲೆಬಲ್ ಕೇಸ್ ಆದ್ದರಿಂದ ನಟನನ್ನು ಬಂಧನ ಮಾಡಿಲ್ಲ ಅಂತ ವರದಿಯಾಗಿದೆ.